open-index/open-wikipedia-markdown huggingface dataset:
Soldier of Fortune II: Double Helix

**Soldier of Fortune II: Double Helix** on Raven Softwaren vuonna 2002 julkaisema FPS-peli. Se on jatko-osa *[[Soldier of Fortune]]* -pelille. Peli käyttää Quake III Arenan grafiikkamoottoria. Pelissä on julkaisuaikaan suhteutettuna hyvin realistisen näköinen ihmisen vahingoittumisen mallinnus, mikä saa pelin näyttämään erittäin raa’alta. Pelin juoni keskittyy terrorismin vastaiseen sotaan. Päähenkilö on agentti John Mullins, joka työskentelee The Shop -nimiselle järjestölle. Eräs tiedemies on kehitellyt tappavan viruksen, joka on joutunut terroristien käsiin. Mullinsin on löydettävä virus ja tuhottava se. Tiimien nimet ovat yleisesti Blue team ja Red team.

Vuonna 2007 *Soldier of Fortune* -pelisarjassa ilmestyi seuraava osa *[[Soldier of Fortune: Payback]]*.

## Moninpeli

Pelissä on viisi eri pelityyppiä. *[[Capture the Flag]]* on nimenmukaisesti lipunryöstö. *Infiltrationissa* punainen joukkue yrittää puolustaa salkkua, kun taas sininen joukkue yrittää saada sen haltuunsa ja viedä sen helikopteriin. *Team Deathmatch* on perinteinen joukkueiden välinen taistelu, jossa tavoitteena on tappaa niin monta vastapuolen pelaajaa kuin mahdollista. *Elimination* muistuttaa hieman Infiltrationia, paitsi että salkkua ei ole ja toinen joukkue yritetään eliminoida. *[[Deathmatch]]* on perinteistä tappamista, jossa ensimmäisenä pisterajan saavuttanut voittaa. Eliminationiin on myös kätketty useita eri pelityyppejä, näistä suosituimpana Cops & Robbers (Poliisi ja rosvo), jossa pelipaikkana on katto. Poliisit yrittävät puukottaa rosvot. Kun kaikki rosvot on puukotettu, vaihtuvat poliisit yleensä rosvoiksi. Pelityypin asetukset ovat erilaiset kuin muissa tyypeissä. Pelaajat pystyvät hyppäämään pitkiä matkoja, ja näin ollen myös tekemään ns. trikkejä, jolla vastustaja saadaan pois kintereiltä.

## Aiheesta muualla
*
The Charlotte Observer

**The Charlotte Observer** on Charlottessa ja sen metropolialueella, Pohjois-Carolinassa julkaistava yhdysvaltalainen sanomalehti. Se on osavaltionsa laajalevikkisin sanomalehti. Sen omistaa The McClatchy Company. 

The Charlotte Observerin julkaisu aloitettiin vuonna 1886. Knight Ridder -yhtiö omisti sen vuodesta 1955 lähtien. Sanomalehti siirtyi The McClatchy Companylle sen ostettua Knight Ridderin kesäkuussa 2006. 

The Charlotte Observer on voittanut neljä Pulitzer-palkintoa, joista uusimman vuonna 1988. 

## Aiheesta muualla
* Viralliset sivut
Sisinnius

**Sisinnius** (n. 650–4. helmikuuta 708) oli paavina 15. tammikuuta 708 – 4. helmikuuta 708. Hän oli syntyisin Syyriasta ja kärsi pahasta kihdistä, jonka takia ei pystynyt edes syömään itse. Hänen sanotaan silti olleen luonteeltaan luja ja halukas tekemään kirkolle hyvää. Hän määräsi Rooman muurit korjattaviksi ja ehti ennen kuolemaansa vihkiä piispan Korsikalle.

## Lähteet
*

### Viitteet
Otto Mann

**Otto Mann** on kuvitteellinen hahmo yhdysvaltalaisessa piirrossarjassa *[[Simpsonit]]*. Hahmon ääninäyttelijä on Harry Shearer. Otto on koulubussin kuljettaja, joka pitää heavy metal -musiikista ja käyttää kannabista ynnä muita päihteitä. Otto nähtiin ensimmäisen kerran 1. tuotantokauden kolmannessa jaksossa ”Ydinvoimala”.

Otto ajaa bussia aina holtittomasti tajuamatta lainkaan aiheuttamaansa vaaraa. Kuin ihmeen kaupalla kukaan ei ole koskaan kuollut hänen kyydissään – Otto ylpeilee sillä, että hän on romuttanut koulubussin viisitoista kertaa ilman yhtään kuolonuhria. Lapset pitävät hänestä enemmän kuin Springfieldin ala-asteen muusta henkilökunnasta, mahdollisesti siksi, että hän käyttäytyy aikuiseksi melko lapsellisella tavalla. Sarjan varhaisemmissa jaksoissa Bart Simpsonilla oli tapana uskoutua Otolle henkilökohtaisissakin asioissa, mutta tämä teema jäi myöhemmin sivuun. Bart kutsuu Ottoa aina nimellä ”Otto man” (Otto-äijä) ja Otto kutsuu Bartia nimellä ”Bart dude” (Bart-jäbä). Koululaisten ohella Otto kuljettaa bussillaan joskus myös Springfieldin vanhainkodin vanhuksia erilaisiin tapahtumiin.

Otto on saanut ulkonäöllisen vaikutteen Guns N’ Roses -yhtyeen kitaristi Slashilta. Molemmilta komeilee mustat, paksut, kiharat hiukset. Heillä on myös yhteinen harrastus, käärmeiden keräily. Oton lempiyhtyeitä ovat ainakin Led Zeppelin, Poison ja Metallica.

Oton huumeidenkäyttöön viitataan usein varsinkin sarjan uudemmilla tuotantokausilla. Hänellä on joskus vaikeuksia muistaa huumepöllyissä tekemiään asioita tai erottaa huumehallusinaatioita todellisuudesta. Kun ''Simpsonien'' alkutunnus uudistettiin vuonna 2008, siihen lisättiin kohta, jossa Otto syö Homerin ulos autostaan viskaamaan hehkuvan radioaktiivisen uraanisauvan.

Toistaiseksi ainoa Ottoon keskittyvä jakso on ollut 3. tuotantokauden ”Oton seikkailut”, jossa hänet erotettiin tilapäisesti työstään bussinkuljettajana kun ilmeni ettei hänellä ollut ajokorttia. Hän sai lopulta suoritettua ajokortin, tosin Patty päästi hänet läpi ajokokeesta vain koska hän kertoi juoruja Homerista. Otto erotettiin uudelleen 18. kauden jaksossa ”Mafian maailma” hänen piiskattuaan Bartia. 11. kauden jaksossa ”Järkeä vailla” Otto oli menossa naimisiin Becky-nimisen naisen kanssa, mutta hylkäsi tämän alttarille kun Becky vaati häntä valitsemaan itsensä ja metallimusiikin välillä. Tässä jaksossa nähtiin myös Oton vanhemmat. Hänen isänsä on jakson ”Oton seikkailut” mukaan amiraali.
140

## Tapahtumia
* Pius I nousi paaviksi.
## Syntyneitä
*Papinianus, Rooman keisariajan juristi.

## Kuolleita

## Lähteet
138

## Tapahtumia
*1. tammikuuta Rooman keisari Hadrianuksen perijä Lucius Aelius Caesar kuoli.
*25. helmikuuta Hadrianus adoptoi Titus Aurelius Antoninuksen, joka puolestaan adoptoi Marcus Annius Veruksen ja Lucius Ceionius Commoduksen.
*10. heinäkuuta keisari Hadrianus kuoli ja Antoninus Pius nousi Rooman keisariksi.

## Syntyneitä
*
## Kuolleita
*1. tammikuuta – Lucius Aelius Caesar
*10. heinäkuuta – Hadrianus, Rooman keisari

## Lähteet
*
*
Blackjack (elokuva)

**Blackjack** on vuonna 1998 ensi-iltansa saanut yhdysvaltalainen toimintaelokuva, jonka on ohjannut John Woo.

## Juoni

Elokuva kertoo Jack Devlinistä, joka oli ennen Yhdysvaltojen paras henkivartija, koska oli aina valmis kuolemaankin suojattinsa puolesta. Kerran kranaatin räjähdys aiheutti Jackille oudon fobian, jonka seurauksena hän joutuu šokkiin pelosta jos näkee pikkuisenkin valkoista väriä. Joten hänellä on aina mustat aurinkolasit, joista juurtaa nimi *Blackjack*.

Jack kutsutaan suojelemaan supermallia, jota seuraava raivopäinen tappaja tuntuu tietävän Jackin heikkouden.
Karvaus

**Karvaus** tarkoittaa jääkiekossa sitä, että kiekoton joukkue häiritsee kiekollisen joukkueen hyökkäykseen lähtöä (pääasiallisesti) kiekollisen joukkueen kenttäpuoliskolla. Karvauksessa korostuu kiekottoman joukkueen hyökkääjien rooli: yleensä toinen laitahyökkääjä ajaa kiinni vastustajan kiekolliseen pelaajaan ja muut pyrkivät estämään syöttömahdollisuudet ”pitämällä” vastustajan vapaat pelaajat.
Kennebunk

**Kennebunk** on kunta (*town*) Yorkin piirikunnassa, Mainen osavaltiossa, Yhdysvalloissa. Kennebunkin maapinta-ala on Yhdysvaltain väestönlaskentaviraston mukaan 90,78 neliökilometriä. Vuoden 2020 väestönlaskennan aikaan Kennebunkissa oli 11&nbsp;536 asukasta ja 5&nbsp;019 taloutta. Asukastiheys oli 127,1 as./km2. Kennebunk asutettiin 1600-luvulla.

## Kennebunkilaisia henkilöitä
* Kenneth Roberts, kirjailija

## Lähteet

## Aiheesta muualla

* Kennebunkin verkkosivut
Gina Lollobrigida

**Gina Lollobrigida** (oikea nimi **Luigina Lollobrigida**, 4. heinäkuuta 1927 Subiaco, Latium, Italia – 16. tammikuuta 2023 Rooma) oli italialainen näyttelijä. Hän sai myös mainetta valokuvaajana sen jälkeen, kun hänen näyttelijänuransa alkoi hiljalleen kuihtua 1960- ja 1970-lukujen taitteessa. Lollobrigida oli yksi 1950- ja 1960-lukujen maailman kuumimmista seksisymboleista.

## Ura
Lollobrigidan isä oli huonekalupuuseppä, ja perhe asui vuoristokylässä. Nuoruudessaan hän teki hieman mallintöitä nimellä Diana Loris ja osallistui kauneuskilpailuihin, joissa hän saavutti menestystä.

Lollobrigidan ensimmäinen elokuva oli *Aquila nera* (1946), mutta monet hänen ensimmäisistä rooleistaan olivat varsin pieniä. Hänen ensimmäinen pääroolinsa oli vuonna 1949, ja vuoden 1952 ranskalainen seikkailuelokuva *[[Kultainen tulppaani (vuoden 1952 elokuva)|Kultainen tulppaani]]* toi hänelle kansainvälistä huomiota. Seuraavana vuonna ilmestyi Lollobrigidan ensimmäinen englanninkielinen elokuva *[[Afrikan aarre]]* (*Beat the Devil*).

Lollobrigidaa alettiin 1950-luvulla kutsua seksisymboliksi, ja hänestä käytettiin myös lempinimeä *La Lollo*. Hänen tunnetuimpia elokuviaan on *[[Trapetsi (elokuva)|Trapetsi]]* (*Trapeze*, 1956).

Lollobrigida alkoi 1970-luvulla keskittyä näyttelemisen sijaan valokuvajournalismiin sekä kosmetiikkayrityksen johtotehtäviin. Hän näytteli kuitenkin 1980- ja 1990-luvulla epäsäännöllisesti elokuvissa ja televisiossa. Hänellä oli muun muassa vuonna 1984 rooli televisiosarjassa *[[Viinitila Falcon Crest]]*.

## Yksityiselämä
Lollobrigidalla on yksi lapsi, poika, joka syntyi avioliitosta jugoslavialaisen tohtorin Milko Skoficin kanssa. Avioliitto kesti 22 vuotta vuosina 1949–1971. Hän on pikaluistelija Francesca Lollobrigidan isotäti.

## Valikoitu filmografia

* *Aquila nera*, 1946
* *[[Afrikan aarre]]*, 1953
* *[[Leipää, rakkautta ja unelmia]]*, 1953
* *Trapetsi*, 1956
* *[[Olkinainen]]*, 1964

## Lähteet

## Aiheesta muualla

* 
*
Nihti

**Nihti** oli jalkaväen sotilas Ruotsin vallan ajan armeijassa 1500–1700-luvulla. Jalkaväen yksikkö 1600-luvun alkuvuosikymmeniin oli lippue. Lippuetta johti nihtipäällikkö. 

Nimitys on johdettu ruotsin kielen sanasta ”knekt”, joka tulee keskialasaksan sanasta ”Knecht”. Samaa kantaa on muinaisenglannin ”cniht”, *poika*, *miespalvelija*, josta on kehittynyt ritaria tarkoittava nykyenglannin ”knight”.

Tiernapojat-laulunäytelmässä nihti tai *knihti* on kuningas Herodeksen sotilaspalvelija.   
## Lähteet

## Kirjallisuutta
* 
* 
* 

## Katso myös
* Landsknecht
* Tiernapojat
Lippue (jalkaväki)

**Lippue** () oli keskiajan lopulla jalkaväen joukko-osasto, joka seurasi lippua. Lippueen koko oli noin 500 miestä.

Perusmuodossaan lippueessa oli 25 ruotua, joissa kussakin oli 21 miestä ruotumestari mukaan lukien. Ne jaettiin viiteen kvarteeriin, joista vastasivat majoitus- eli kvarteerinmestarit. Lippueen johdon muodostivat päällikkö, vänrikki, luutnantti, profossi, kappalainen, katselmuskirjuri, välskäri ja 5 rumpalia.
John Jellicoe

**John Rushworth Jellicoe**, **jaarli Jellicoe** (5. joulukuuta 1859 – 20. marraskuuta 1935) oli kuninkaallisen laivaston komentaja ensimmäisen maailmansodan aikana joulukuuhun 1917 ja Uuden-Seelannin kenraalikuvernööri 1920–1924.

Jellicoe syntyi  Southamptonissa merenkävijäperheeseen. Hän liittyi laivastoon 1872, osallistui Egyptin sotaan 1882, ylennettiin komentajaksi 1891 ja oli taistelulaiva HMS Victorian försti laivan upotessa suurin menetyksin Välimerellä 1893.

Hänestä tuli kapteeni 1897, jonka jälkeen hän palveli lähinnä Itä-Aasiassa. Hän oli 1900 mukana saattuessa Pekingiin kukistamaan kiinalaisten boksarikapinaa. Vuonna 1901 hänet nimitettiin Amiraliteettiin laivojen tarkastajaksi, jälleen merelle ja vara-amiraaliksi 1907.

John Fisherin alaisuudessa Jellicoe oli vastussa huollosta (*Director of Naval Ordnance*) (1905–1907) ja laivaston ohjaaja (*Controller of the Navy*) (1908–1910). Hän tuki uusien Dreadnought-taistelulaivojen kehittämistä.

Vuonna 1911 hänestä tuli Kotilaivaston (*Home Fleet*) komentajan George Callaghanin kakkosmies, vuonna 1912 toinen merilordi ja juuri maailmansodan syttyessä meriministeri (*First Lords of the Admiralty*) Churchill nimitti hänet *Grand Fleetin* komentajaksi. Jellicoe komensi laivastoa Skagerrakin taistelussa kesäkuussa 1916. Britit kärsivät suuremmat tappiot kuin Saksan *Hochseeflotte* ja Jellicoea arvosteltiin liiasta varovaisuudesta. U-venesodan vuoksi hän otti käyttöön saattuejärjestelmän.

Jellicoesta tuli merivoimien komentaja (*First Sea Lord*) marraskuussa 1916, mutta Lloyd George piti häntä mielikuvituksettomana ja uusi meriministeri Sir Eric Geddes erotti hänet joulukuussa 1917. Häntä seurasi Rosslyn Wemyss, jota pian David Beatty.

Jellicoesta tehtiin varakreivi 1918 ja hän oli Uuden-Seelannin kenraalikuvernöörinä syyskuusta 1920 marraskuuhun 1924. Palattuaan Englantiin 1925 hänestä tehtiin jaarli. Jaarli Jellicoe kuoli marraskuussa 1935.
The Monster Show

**The Monster Show** on suomalaisen Lordi-yhtyeen vuonna 2005 julkaisema kokoelmalevy. Amerikkalaisen levy-yhtiön, Sanctuary Recordsin, oli alun perin tarkoitus ryhtyä markkinoimaan levyä Yhdysvalloissa, mutta joutui taloudellisiin vaikeuksiin ja jätti Lordin levyttämisen. Sanctuary kuitenkin julkaisi kokoelmalevyn  Isossa-Britanniassa. *The Monster Show* julkaistiin myös Suomessa.

Ajatus kokoelmalevystä sai alkunsa keväällä 2004, samoihin aikoihin kun Lordin *[[The Monsterican Dream]]*-albumi julkaistiin, Mr. Lordi kävi Tukholmassa haastattelemassa KISS-yhtyeen Gene Simmonsia Inferno-lehteen. Samalla hän lahjoitti Simmonsille Lordin esikoisalbumin, *[[Get Heavy]]n*. Myöhemmin Simmonsin avustaja ilmoitti, että hän voisi julkaista Lordin albumin Yhdysvalloissa omalla levymerkillään. Mutta jos itse yhtye haluaisi myyntituloista itselleen osuuden, olisi parempi julkaista levy Kissin levy-yhtiön, Sanctuary Recordsin, kautta. Levy-yhtiö ei kuitenkaan halunnut julkaista kumpaakaan studioalbumia vaan koosteen albumien parhaista kappaleista. *Get Heavyn* ja *The Monsterican Dreamin* parhaista kappaleista koostettiin kokoelmalevy *The Monster Show*. Kokoelmalevystä on julkaistu myös promo-versio erilaisella kansikuvalla, jossa teksti "The Monster Show" mukailee "The Muppet Show'n" logoa. 

## Menestyminen
*The Monster Show* menestyi Isossa-Britanniassa kohtalaisesti ja pääsi Ison-Britannian Rock-albumit listalle. . Kokoelmalevyn ansiosta Lordi sai enemmän tunnettavuutta Isossa-Britanniassa ja muissa Euroopan maissa ja teki pian levyn julkaisun jälkeen *European Monstour*-kiertueen. 

*The Monster Show* julkaistiin myös Suomessa, jossa se ei menestynyt. Kokoelmalevy oli suunnattu ulkomaiden markkinoita varten, eikä sitä sen vuoksi markkinoitu Suomessa juuri lainkaan. *The Monster Show* menestyi heikosti eikä ylittänyt kultalevyrajaa.

## Kappaleet
# 
# 
# 
# 
# 
# 
# 
# 
# 
# 
# 
# 

### Bonus-DVD:n musiikkivideot
* *[[Would You Love A Monsterman?]]* (2002)
* *[[Devil Is A Loser]]* (2003)
* *[[Blood Red Sandman]]* (2004)

## Singlet
Isossa-Britanniassa julkaistiin syksyllä 2004 *Blood Red Sandman*-promo-single radioasemia varten. Singlen kansikuva ja kappalelista poikkeavat aiemmin julkaistusta samannimisestä singlestä.
**[[Blood Red Sandman]]* (2004) (PROMO)

## Kokoonpano
* Mr. Lordi  –  laulu
* Amen  –  kitarat
* Enary  –  kosketinsoittimet
* Kita  –  rummut, taustalaulu
* Kalma – basso, taustalaulu (raidoilla 2–4 ja 8–11)
* Magnum – basso (raidoilla 5–7 ja 12)

## Lähteet

## Aiheesta muualla
* The Monster Show Discogsissa 
*
Horrorcore

**Horrorcore** on musiikkia, jossa yhdistellään rapmusiikkia kauhuelementteihin. Brotha Lync Hungia on pidetty yhtenä horrorcore-rapin luojana. Ensimmäisiä horrorcore-yhtyeitä olivat Flatlinerz ja Gravediggaz. Nykyisistä yhtyeistä/artisteista muun muassa Bloodshot, V Sinizter, Defekt, Tech N9ne, Insane Clown Posse, Three 6 Mafia (alkupään tuotanto), Twiztid, Blaze Ya Dead Homie, Axe Murder Boyz, Stich Mouth, Q-Strange, Brotha Lynch Hung, Esham, Cage ja Killa C ovat horrorcorea.

## Yleistä

Horrorcorelle on tyypillistä synkät tai väkivaltaiset aiheet, kuten murha, itsemurha tai nekrofilia, satanismi jne. Horrorcore-yhtyeille on myös ominaista, joskin ei välttämätöntä, ottaa tietty konsepti, esim. sarjamurhaajat tai demonit, joihin suurin osa yhtyeen sanoituksista perustuu. Taustabiitin ovat pahaenteisen kuuloisia ja ovat saaneet vaikutteensa kauhuelokuvien musiikista. Erilaiset metallimusiikkivaikutteet voivat olla myös mahdollisia.

### Kasvomaalaus

Monet horrorcore-artistit, muun muassa Insane Clown Posse, Twiztid, Blaze Ya Dead Homie ja Tech N9ne, käyttävät kasvomaaleilla tehtyä "naamiota" esiintyessään.

### Underground

Monet horrorcore-artistit ovat niin sanottuja underground-artisteja, eli vähemmän tunnettuja artisteja tai kaupalliseen suosioon haluttomia artisteja. Jotkin artistit, kuten Insane Clown Posse, Twiztid, Tech N9ne, Blaze Ya Dead Homie, Gravediggaz ja Flatlinerz, ovat kuitenkin onnistuneet nousemaan suuren yleisön suosioon. On myös niin kutsuttuja underground-levy-yhtiöitä, joilla käy yleensä vain muutama artisti levyttämässä, kuten 7th Seal Entertainment ja Serial Killin Records.

## Suomalainen horrorcore
* Aisti & Emeto
* Emesis
* Liskomies
* OD Kokemus
* Papa Rassi
* Konna
* Sairas †
* Jonestown (DSMRFN & KLVNI)
* Kuristaja

## Aiheesta muualla
*Horrorcore.com 
*GoreHop.com
*7thSealEntertainment.com
Lagan (Kalmukia)

**Lagan** ( ja ) on Venäjän federaatioon kuuluvan Kalmukian tasavallan toiseksi suurin kaupunki maan itäosassa. Lagan sijaitsee yhdeksän kilometriä Kaspianmeren rannikosta länteen ja 310 kilometriä maan pääkaupungista Elistasta itään.  

## Asukasluvun kehitys
* 10 900 (1959)
* 14 345 (2002)
* 14 310 (2005)

## Historia
Lagan perustettiin vuonna 1870. Vuonna 1944 Kalmukian nimistö venäläistettiin ja Laganin nimeksi tuli **Kaspijsk**. Kaspijskista tuli kaupunki vuonna 1963 ja vuonna 1991 sen nimeksi palautettiin Lagan.
Sveriges Radio

**Sveriges Radio** (SR) on Ruotsin julkisrahoitteinen yleisradioyhtiö. SR:llä on neljä valtakunnallista ja 27 paikallista ULA-radioasemaa. Lisäksi yhtiöllä on ulkomaanpalvelu ja Internet-lähetyksiä.

Yhtiö perustettiin vuonna 1925 nimellä *Radiotjänst AB*, ja nykyiseen muotoonsa nimi muuttui 1957. Vuoteen 1978 asti yhtiön vastuulla oli myös kaksi televisiokanavaa, mutta ne eriytettiin omaksi yhtiökseen, Sveriges Televisioniksi.

Sveriges Radiolla on suomenkielinen Sveriges Radio Finska, jonka lähetyksiä voi kuunnella internetissä, digiradiossa, kaapeliverkossa Suur-Tukholman alueella sekä P2- (Tukholmassa P6-) ja P4-kanavien ohjelmistoissa. Sveriges Radio Finska lähettää digitaalisesti 16 tuntia vuorokaudessa.

## Valtakunnalliset radiokanavat

*P1 (puheohjelmia)
*P2 (taidemusiikkia)
*P3 (populaarikulttuuri)
*P4 (paikallisohjelmisto)

## Aiheesta muualla

* Viralliset kotisivut 
* Virallinen blogi
Gorodovikovsk

**Gorodovikovsk** (, kalmukiksi Башнта) on Venäjän federaatioon kuuluvan Kalmukian tasavallan kolmanneksi suurin kaupunki maan läntisimmässä osassa, Bašantenonjoen varrella, 240 kilometriä maan pääkaupungista Elistasta länteen.  

## Asukasluvun kehitys
* 4 600 (1959)
* 7 800 (1970)
* 11 900 (1979)
* 11 900 (1989)
* 11 600 (1992)
* 10 700 (1996)
* 10 500 (1998)
* 10 300 (2000)
* 10 000 (2001)
* 10 900 (2002)
* 10 900 (2003)
* 10 479 (2005)

## Historia
Gorodovikovsk perustettiin vuonna 1872 ja sen alkuperäinen nimi oli **Bašanta**. Bašantasta tuli kaupunkityyppinen taajama vuonna 1938. Vuonna 1971 Bašantasta tuli kaupunki ja sen nimi muutettiin muotoon Gorodovikovsk.  

## Aiheesta muualla
* http://www.mojgorod.ru/r_kalmykija/gorodoviksk/index.html
Bad Luck Love

**Bad Luck Love** on Olli Saarelan ohjaama suomalainen elokuva, jonka ensi-ilta oli 29. syyskuuta 2000. 

Elokuva voitti vuonna 2001 kaikkiaan neljä Jussi-palkintoa: paras ohjaus, paras miessivuosa (Tommi Eronen), paras naissivuosa (Tarja-Tuulikki Tarsala) ja paras äänisuunnittelu (Kyösti Väntänen). Lisäksi elokuva oli ehdolla sarjoissa paras elokuva, paras miespääosa (Jorma Tommila), paras naispääosa (Maria Järvenhelmi) ja paras käsikirjoitus. 

## Juoni

Elokuva kertoo Alista (Jorma Tommila), joka joutuu vankilaan taposta. Tuomion aikana hänestä tulee isä, ja vapauduttuaan hän tahtoo muuttaa elämänsä suuntaa ja jättää rikolliset piirit.

## Rooleissa

## Lähteet
Yle Vega

**Yle Vega** (aiemmin Yle Radio Vega) on Yleisradion ruotsinkielinen radiokanava, jonka ohjelmisto painottuu asiaohjelmiin ja Suomen ruotsinkieliseen musiikkiin. Kanavalla ovat merkittävässä asemassa aluelähetykset, joita tuotetaan toimituksissa Itä-Uudellamaalla, Länsi-Uudellamaalla, ruotsinkielisellä Pohjanmaalla (lähes koko Rannikko-Pohjanmaa ja Keski-Pohjanmaan Kokkola), pääkaupunkiseudulla ja Turunmaalla. Yöaikaan kanava lähettää klassista musiikkia ohjelmanimellä "Nattklassiskt". Ennen 1990-luvun lopun radiouudistusta asema tunnettiin nimellä *Riksradion*. Vuosina 1997–2005 muualla kuin kaksi- ja ruotsinkielisillä rannikkoalueilla lähetettiin FSR Mix -nimistä koostekanavaa, jolta kuului Radio Extremin lähetys silloin, kun rannikolla kuului alueradioiden lähetykset. FSR Mix lopetettiin 1. syyskuuta 2005.

Yle Vega kuuluu Yle Teema & Femin Textnyttin taustaäänenä.

Yle Vega tavoitti Finnpanelin mukaan syksyllä 2021 päivittäin 111&nbsp;000 suomalaista ja viikoittain 208&nbsp;000 suomalaista.

## Lähteet

## Aiheesta muualla
* Yle Vega
Chamber Music

**Chamber Music** on kalifornialaisen nu metal -yhtyeen, Coal Chamberin, julkaisema toinen studioalbumi. Se julkaistiin 7. syyskuuta 1999. Albumi ei saavuttanut yhtä suurta suosiota kuin edeltäjänsä, mutta levy muistetaan ”Shock The Monkey” -coverista.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Arviot
* Allmusic: 
* Soundi: 

## Lähteet
Jussi Turtola

**Usko Johannes "Jussi" Turtola** (1. marraskuuta 1897 Lehtimäki – 29. elokuuta 1941 Pinkosalmi) oli suomalainen sotilas ja jatkosodassa Ryhmä J:n komentaja.

## Elämäkerta
Turtolan vanhemmat olivat kirkkoherra Kaarle Kustaa Turtola ja Elin Maria (o.s Enqvist). He saivat 14 lasta, joista vain kahdeksan kasvoi aikuiseksi. Jussi Turtola avioitui vuonna 1932 Olga Magdalena (Matleena) Hjeltin kanssa. Pariskunnalle syntyi poika Heikki Juhani vuonna 1932 ja tytär Ritva Lisbet 1934.

## Sotilasura
Sisällissodassa Jussi Turtola pyrki liittymään valkoisten puolelle, mutta jäi punaisten vangiksi Tampereen lähellä. Hän kuitenkin vapautui ja astui palvelukseen 2. Jääkärirykmentin VI pataljoonaan. Hän jäi rykmenttiinsä ja osallistui Viipurin upseerikokelaskurssille 1918-1919 ja myöhemmin Kadettikouluun 1921-1922. Vuonna 1919 Turtola oli mukana Vienan retkikunnassa ystävänsä Erkki Yrjänän kanssa. Palveltuaan komppanianpäällikkönä Savon Jääkärirykmentissä ja yleisesikunnassa 1925 hän suoritti Sotakorkeakoulun yleisen osaston 3. kurssin 1926–1928. Tämän jälkeen Turtola toimi yleisesikunnan operatiivisen toimiston päällikkönä 1931-1935. Viipurin rykmentissä hän toimi pataljoonankomentajana 1935–1937. Taistelukoulussa hän oli 1937–1938.

Vuodesta 1938 Turtola sijoitettiin yleisesikunnan huolto- ja kulkulaitostoimiston päälliköksi toimien tehtävässä talvisodan ajan. Talvisodan jälkeen hänet määrättiin päämajaan perustetun evakuoimistoimiston päälliköksi. Tammikuusta 1941 hänestä tuli pääesikunnan huolto-osaston rautatiekuljetustoimiston päällikkö. Jatkosodassa 12.6.1941 Turtola komennettiin Jalkaväkirykmentti 53:n komentajaksi. Rykmentti kuului 3.Divisioonaan, joka taas kuului III armeijakuntaan. Armeijakunnan komentajana toimi kenraali Hjalmar Siilasvuo. Turtolan komentamat joukot hyökkäsivät aluksi kohti Kiestinkiä sivustalta. Koska joukot etenivät parhaiten koko Lapin rintamalla, tehtiin siitä pääsuunta.

Turtola johti myös Ryhmä J:a, mutta erimielisyyksien vuoksi Siilasvuo siirsi hänet takaisin JR 53:n komentajaksi. Hänen rykmenttinsä jäi mottiin Kiestingin itäpuolella elokuussa 1941. Turtolan veljenpojan Martti Turtolan mukaan hänen epäonneksi koitui saksalaisten joukkojen heikkous, toiseksi suomalaisen ylijohdon heikkous ja Siilasvuon kunnianhimo.

Turtola kaatui Pinkosalmella 29. elokuuta klo 16.40 ollessaan pienen tiedusteluryhmän johtajana. Seuraavana päivänä everstiluutnantti Turtola ylennettiin postuumisti everstiksi ja 12. syyskuuta hänelle myönnettiin 1. luokan vapaudenristi miekkojen kera.

## Lähteet

*  

## Kirjallisuutta
*
Haukat (täsmennyssivu)

**Haukat/haukka** voi tarkoittaa ainakin seuraavia asioita:
* haukat, lintuheimo
* jalohaukat, lintuheimo
* Järvenpään Haukat, jääkiekkojoukkue
* sotahaukat, sotaa kannattavia poliitikkoja
* Katajanokan Haukat, käsi- ja pesäpallossa menestystä kerännyt urheiluseura
* Haukka, suomalainen rock-yhtye
* IVL D.26 Haukka, Suomen ilmavoimien 1920-luvulla käyttämä hävittäjälentokone
* Haukka, kylä Laitilassa
* Haukka, suomalainen sukunimi, joka on muun muassa seuraavilla henkilöillä:
** Aleksanteri Haukka (s. 2000), pesäpalloilija
** Emilia Haukka, elokuvatuottaja
** Hannu Haukka (s. 1954), kristillisen medialähetysjärjestö IRR-TV:n toiminnanjohtaja
** Jevgeni Haukka (s. 1962), näyttelijä
** Matti Haukka (s. 1964), kemian professori 
** Väinö Haukka (1928–2006), poliisikomisario ja judoka.
Gregorius V

**Gregorius V**, syntymänimeltään **Kärntenin Bruno**, (noin 972–999) oli paavina 3. toukokuuta 996 – helmi-maaliskuulle 999. Hän oli keisari Otto I Suuren pojanpojanpoika, ja nousi paaviksi jo kaksikymmentäneljävuotiaana. Gregorius V oli ensimmäinen saksalaissyntyinen paavi. (Toisinaan kyllä ostrogootti Bonifacius II lasketaan myös saksalaiseksi.)

Poliittisesti Gregorius toimi johdonmukaisesti keisarin edustajana Roomassa ja antoi monia erityisoikeuksia Pyhän Roomalaisen keisarikunnan luostareille. Yksi hänen ensimmäisistä virkatoimistaan oli keisari Otto III:n kruunaaminen.

Gregoriuksen aikana vaikutti vastapaavi Johannes XVI, jota suosi ennen kaikkea Crescentius II ja roomalainen ylimystö, joka niskuroi Gregorius V:n pikkuserkkua, keisari Otto II:ta vastaan.

## Lähteet
*

### Viitteet
Painin maailmanmestaruuskilpailut 1911

**Vuoden 1911 painin maailmanmestaruuskilpailut** järjestettiin 25. maaliskuuta 1911 Helsingissä. Ne olivat järjestyksessään seitsemännet viralliset maailmanmestaruuskilpailut. Kisojen ainoa laji oli kreikkalais-roomalainen paini, jossa painittiin viidessä painoluokassa. Kahta ruotsalaisten saavuttamaa hopeaa lukuun ottamatta kaikki mitalit jäivät Suomeen. Painijoita oli viidestä Euroopan maasta, Suomen lisäksi edustettuina olivat Ruotsi, Norja, Venäjä ja Saksa.

Kilpailut pidettiin Kansan talossa, ja järjestäjänä oli Helsingin Atleettiklubi. Kilpailut käytiin neljänä päivänä sarjamuotoisena, ja loppuottelut käytiin viimeisenä päivänä. Kolmessa sarjassa vastakkain oli kaksi suomalaista, kahdessa suomalainen ja ruotsalainen. Suomalaisten menestys ei johtunut pelkästään keskieurooppalaisten poissaolosta, sillä seuraavana vuonna Tukholman olympialaisissa suomalaiset saivat puolet mitaleista, Saarela ja Väre kultaa.

Helsingin Sanomat julkaisi piirroksen, johon oli kuvattu painin maailmanmestaruuskisoihin osallistuneita.

## Mitalistit

## Tilastot maittain

## Lähteet
* FILA:n tietokanta
* Suomen Urheilulehti 1.4.1911

### Viitteet
Marinus II

**Marinus II** oli paavina 30. lokakuuta 942 – toukokuulle 946. Tämä roomalaissyntyinen mies nousi paaviksi hallitsija Alberic II:n myötavaikutuksella. Hän keskittyi paaviuden hallinnolliseen puoleen.

## Lähteet
*

### Viitteet
Copa Airlines

**Copa Airlines** on Panaman kansallinen lentoyhtiö ja maan johtava lentoyhtiö, jolla on reittikohteita Pohjois-, Väli- ja Etelä-Amerikassa sekä Karibialla. Copa on lyhenne *Compañía Panameña de Aviaciónista*. Continental Airlines osti 49 prosenttia yhtiöstä 19. toukokuuta 1999. Copa osti 90 prosenttia kolumbialaisesta AeroRepúblicasta 1. kesäkuuta 2005.

## Laivasto

Laivaston keski-ikä heinäkuussa 2022 on 9,1 vuotta.

## Reittikohteet

Pohjois-Amerikka

*Meksiko
**Cancún
**Guadalajara
**México
*Yhdysvallat
**Los Angeles
**Miami
**New York (John F. Kennedyn kansainvälinen lentoasema)
**Orlando
**Washington, DC

Väli-Amerikka

*Costa Rica
**San José
*Kuuba
**Havanna
*Dominikaaninen tasavalta
**Punta Cana
**Santiago de los Caballeros
**Santo Domingo
*El Salvador
**San Salvador
*Guatemala
**Guatemala City
*Haiti
**Port-au-Prince
*Honduras
**Tegucigalpa
**San Pedro Sula
*Jamaika
**Kingston
*Nicaragua
**Managua
*Panama
**Panama City
*Puerto Rico
**San Juan
*Trinidad ja Tobago
**Port of Spain

Etelä-Amerikka

*Argentiina
**Buenos Aires
**Córdoba
*Brasilia
**Belo Horizonte
**São Paulo
**Manaus
**Rio de Janeiro
*Chile
**Santiago de Chile
*Kolumbia
**Barranquilla
**Bogotá
**Cali
**Cartagena 
**Medellín
**San Andrés
*Ecuador
**Guayaquil
**Quito
*Peru
**Lima
*Uruguay
**Montevideo 
*Venezuela
**Caracas 
**Maracaibo

## Lähteet
David Beatty

**David Beatty**, **jaarli Beatty** (17. tammikuuta 1871 – 11. maaliskuuta 1936) oli brittiläinen laivastoamiraali, joka toimi ensimmäisenä merilordina eli merivoimien komentajana 1919–1927.

Beatty syntyi Stapeleyssa, Cheshiressa ja meni kadetiksi kuninkaalliseen laivastoon 1884. Hän palveli Egyptissä, oli valtaamassa takaisin Sudania 1897–1899, jossa pääsi Lordi Kitchenerin varamieheksi tämän Khartumin retkelle. Hänet ylennettiin komentajaksi sotaretken aikana. Hän oli brittiläisen merijalkaväen prikaatin mukana kukistamassa kiinalaisten boksarikapinaa 1900.

Hän nai 1900 rikkaan perijättären, tavaratalonomistaja Marshall Fieldin ainoa tyttären Ethel Treen. Pariskunnalla oli asunnot Lontoossa, Leicestershiressa ja Skotlannissa ja he jopa lounastivat joskus kuninkaan kanssa.

Beatty oli *HMS Duke of Wellingtonin* kapteeni 1900–1902 ja risteilijöiden *HMS Juno*, *HMS Arrogant* 1903–1904 ja *HMS Suffolkin* 1904–1905. Tämän jälkeen hänet nimitettiin armeijan neuvoston laivastoneuvontajaksi 1906. Hänestä tuli *HMS Queenin* kapteeni 1908 ja vara-amiraali 1.1.1910, 39-vuotiaana ja nuorimpana amiraalina Royal Navyssa sitten Nelsonin ja kuninkaallisen perheen jäsenten.

Hänelle tarjottiin Atlantin laivaston varakomentajan paikkaa, mutta hän pyysi päästä kotilaivastoon, mikä lähes pilasi hänen uransa, koska Atlantin komentajan paikkaa pidettiin arvokkaampana. Beatty laitettiin puolelle palkalle, mutta hänet pelasti meriministeri Winston Churchill, jonka hän tunsi on Sudanista, ja joka nimitti hänet yksityissihteerikseen.

Beatty sai 1912–1916 1. taisteluristeilijälaivueen komentajan paikan. Hän otti osaa Helgolandin, Doggermatalikon ja Skagerrakin taisteluihin. Kuninkaallisen laivaston komentaja John Jellicoen kanssa hänen osuttaan Skagerrakkissa on arvosteltu voimakkaasti. Hän menetti kaksi taisteluristeilijää ja hänen kerrotaan taistelun aikana todenneen pirun laivoissa olevan tänään jotain vikaa, kun kaksi oli räjähtänyt puolen tunnin sisään ("there seems to be something wrong with our bloody ships today").

Hänet nimitettiin suuren laivaston (*Grand Fleet*) komentajaksi 1916. Hän otti vastaan Saksan laivaston antautumisen Scapa Flow'ssa marraskuussa 1918 ja nöyryytti saksalaisia.

Ensimmäisenä merilordina ja laivastoamiraalina (1919–1927) hän leikkasi merivoimien vahvuuden rauhanajan mittoihin. Hänet aateloitiin 1919 arvonimillä Beattyn ensimmäinen jaarli, Borodalen varakreivi sekä paroni Beatty of the North Sea and Brooksby.

## Aiheesta muualla
Tuho-osasto

**Tuho-osasto** (*Scrubs*) on yhdysvaltalainen tilannekomediasarja, jota esitettiin vuosina 2001–2010. Sarjan ensimmäinen osa esitettiin NBC:llä 2. lokakuuta 2001. Sittemmin sarjan kanavaksi vaihtui ABC, jolla esitettiin sarjan kaksi viimeistä tuotantokautta. Viimeinen jakso esitettiin 17. maaliskuuta 2010. Sarjan on luonut Bill Lawrence, joka on myös luonut muun muassa televisiosarjat *[[Spin City]]* ja *[[Puumanainen]]*.

Tuho-osasto keskittyy fiktiivisen Sacred Heartin sairaalan ympärillä työskentelevien henkilöiden elämään. Sarjaa kuvataan lähes poikkeuksetta sarjan päähenkilön John "J.D." Dorianin näkökulmasta, joka toimii samalla myös kertojana.

Sarja ei käytä normaalien tilannekomedioiden tapaan "purkitettua naurua", eli naurua, joka on lisätty erikseen sarjan ääninauhalle. Tuho-osasto erottuu muista sarjoista myös siinä, että se käyttää fyysistä komiikkaa paljon.

## Näyttelijät

## Aiheesta muualla
* Viralliset kotisivut 
* 
* Tuho-osasto  TV.comissa 
* Tuho-osasto  Nelosen ohjelma-arkistossa
Kaaos (yhtye)

**Kaaos** oli suomalainen vuonna 1980 perustettu hardcore punk -yhtye, joka hajosi ensimmäisen kerran joulukuussa 1985. Yhtye perustettiin uudelleen vuonna 1999, ja sen ura päättyi keväällä 2005. Yhtyeen laulaja Jari "Jakke" Hallikainen kuoli marraskuussa 2007.

## Viimeinen kokoonpano
*Jakke – laulu
*Epe – kitarat ja taustalaulu
*Purtsi – basso ja taustalaulu
*Pexte – kitara
*Jan – rummut

## Diskografia
;Studioalbumit
**[[Ristiinnaulittu Kaaos]]* (1984)
**[[So Much Fun]]* (split w/ Terveet Kädet, 1984)
**[[Ismit]]* (2001)
;Kokoelmat
**[[Total Chaos]]* (1994)
**[[Totaalinen Kaaos]]* (2003)
;Singlet ja EP-levyt
**[[Kaaos/Cadgers split|Kytät on natsisikoja]]* (7" split w/ Cadgers, 1981)
**[[Totaalinen kaaos]]* (1982)
**[[Nukke (Kaaoksen EP|Nukke]]* (1985, julkaistu 1993)
**[[Valtio tuhoaa, ei rakenna]]* (1996) 

### Kokoelmilla
**[[Systeemi ei toimi]]* (7" EP, 1982)
**[[Papi, Queens, Reichkanzlers & Presidennti]]* (7" EP, 1982)
**[[Propaganda l – Russia Bombs Finland]]* (LP, 1982; CD, 1995)
**Kaaos-fanzine kokoelmakasetti 2* (1983)
**[[Finnish Spunk / Hardbeat]]* (LP, 1983)
**[[Yalta Hi-Life]]* (1984)
**Rare 2* (EP, 1990)
**Promotion Only* (kokoelma-CD, 1994)
**72 Golden Hits* (kokoelma-CD, 1995)
**Destroy Power, Not People* (CD, 1996)
**The Tribute to Kaaos – The Chaos Continues* (2 x 7" EP, 1996)
**Lepakon hautajaiset Live 12.–13.11.1999* (CD, 2000)
**Rajoitettu Ydinsota – Tribute to Rattus* (CD, 2000)
**Perkeleen punkit* (CD, 2001)
**A Monumental Destruição Da Vida* (CD, 2001)
**Tampere/Portland* (EP, 2002)
**Perkeleen punkit vol. 2* (CD, 2002)
**[[Punk_ja_yäk!_–_Suomipunk_1977–1987|Punk ja yäk! - Suomipunk 1977-1987]]* (CD-boxi, 2009)

## Aiheesta muualla

* Total Kaaos sivuilla

## Kirjallisuutta
*
Ouro Preto

**Ouro Preto** (’musta kulta’) on kaupunki Brasilian Minas Geraisin osavaltiossa. Kaupungissa on arviolta 74 356 asukasta (vuonna 2016) ja sen pinta-ala on noin 1 245,9 neliökilometriä. Ouro Preto on entinen siirtomaa-ajan kaivoskaupunki, joka on valittu UNESCOn maailmanperintökohteeksi barokkiarkkitehtuurinsa ansiosta.

## Historia
1600-luvun lopussa perustettu Ouro Preto oli Brasilian kultaryntäyksen keskipisteitä 1700-luvulla.

Ouro Preto on säilyttänyt hyvin siirtomaa-aikaisen asunsa. Kaupungista löytyy vain vähän merkkejä nykyaikaisesta kaupunkiasutuksesta. Kullalla koristellut kirkot ja brasilialaisen arkkitehdin ja kuvanveistäjän Aleijadinhon työt tekivät kaupungista kuuluisan matkailukohteen. Ouro Preton taide olikin siirtomaa-ajalla kehittynyt ja siellä vaikuttivat Aleijadinhon lisäksi muiden muassa taidemaalari Mestre Athayde, Lobo de Mesquitan säveltäjäperhe ja runoilija Thomas Gonzaga.

Vuonna 1789 Ouro Pretosta käynnistyi niin sanottu Inconfidência Mineira -liike, jonka tarkoituksena oli muodostaa Brasilian tasavalta ja irtautua emämaasta Portugalista. Vuonna 1876 kaupunkiin perustettiin Escola de Minas (kaivostekniikkakoulu), joka asetti pohjan monille kaivosalan keksinnöille maassa. Ouro Preto oli osavaltionsa pääkaupunki vuodesta 1822 vuoteen 1897, jolloin pääkaupunki siirtyi Belo Horizonteen.


Tiedosto:Ouro Preto 1 Minas-Gerais Brasil.jpg|Carmon kirkko
Tiedosto:Ouro Preto 2 Minas-Gerais Brasil.jpg|Ouro Preton kaupunkia


## Lähteet

## Aiheesta muualla

*Ouro Preto, a city conceived by artists and built by slaves CityMayors 
*Ouro Preto Cidades Históricas Brasileiras 
*Ouro Preton virallinen turismisivu 
*Ouro Preto UNESCON sivuilla
Wycliffe

**Wycliffe** oli brittiläinen televisiosarja, joka perustuu William John Burleyn samannimiseen romaanisarjaan. Televisiosarja esitettiin vuosina 1993–1998 Britanniassa, ja sitä on esitetty myös muun muassa Ranskassa ja Suomessa.

Sarjan päähenkilöä, rikosylitarkastaja Charles Wycliffeä, esitti Jack Shepherd ja hänen keskeisiä työtovereitaan Doug Kerseytä ja Lucy Lanea Jimmy Yuill ja Helen Masters. Yuillin sairastuttua aivokalvontulehdukseen hänet erotettiin sarjasta ja itse sarjakin päättyi. Sarjalla oli parhaimmillaan 11 miljoonaa katsojaa.

Sarja on kuvattu pääosin Cornwallissa ja sen pääkaupungissa Trurossa. Se keskittyy paljolti huumeiden salakuljetukseen.

## Lähteet
Fetsi

**Fetsi** () on katkaistun kartion muotoinen miesten päähine. Fetsi on tehty perinteisesti punaisesta villakankaasta, ja siinä on musta tupsu. Fetsi oli Turkin kansallispäähine 1830-luvulta 1920-luvulle asti, kunnes maataan modernisoinut johtaja Kemal Atatürk kielsi sen käytön.

## Turkin kansallispäähineeksi

Fetsi kehitettiin marokkolaisessa Fezin kaupungissa, joka oli 1200-luvulla Pohjois-Afrikan käsityöläisyyden keskus. Osmanien valtakuntaan Turkkiin päähine kulkeutui Fezistä 1820-luvulla. Turkin sulttaani Mahmud II halusi sotajoukoilleen uuden tunnuksen, joten hän kehitti marokkolaisesta fetsistä nykymuotoisen sylinterimäisen punaisen huopalakin, jonka päälaelta roikkui silkkilangasta solmittu tupsu. Aluksi hän yritti lisätä fetsiin myös lipan, mutta maan papisto vastusti sitä, koska se esti otsan painamisen maahan rukoiltaessa.

Fetsistä tuli Turkissa heti suosittu kansallisen identiteetin tunnusmerkki. Fezin ja Tunisian huopatehtaat eivät pystyneet vastaamaan suureen kysyntään, joten Konstantinopoliin Turkkiin perustettiin turkkilaisten oma Keisarillinen fetsitehdas. Naiset kutoivat lakinaihioita kodeissaan, 3000 miestä värjäsi ja vanutti fetsejä kaupungin keskustassa, ja lakit huuhdeltiin Bosporinsalmessa ja muotoiltiin muotoonsa. Fetsin suosion kasvaessa niitä alettiin teettää myös Ranskassa, Italiassa ja Itävallassa.

## Kieltäminen
Fetsi oli Turkissa hyvin suosittu kansallislakki sadan vuoden ajan. Kun Mustafa Kemal (Kemal Atatürk) nousi valtaan ja julisti Turkin tasavallaksi vuonna 1923, hän näki fetsin islamilaisen vanhaoppineisuuden, konservatismin ja osmanivallan symbolina, ja kielsi sen yhdessä hunnun ja perinneasujen kanssa. Kiellon syynä oli myös se, että fetsejä tuotiin Turkkiin ulkomailta, minne miljoonien päähineiden tuotot jäivät. Marraskuussa 1925 annettiin määräys, jonka mukaan fetsin käytöstä seuraa vuoden vankeusrangaistus. Fetsin korvaajaksi hallinto tarjosi kotimaista *[[kalpak]]*-hattua. Jotkut uskonnolliset turkkilaiset protestoivat ja rikkoivat kieltoa, minkä seurauksena satoja pidätettiin ja kuusi miestä teloitettiin. Turkkilaiset joutuivat nopeasti korvaamaan fetsit millä tahansa löytämillään päähineillä, ja katukuvassa näkyikin seuraavina kuukausina paljon sotilashattuihin, ratsastuskypäriin, lastenhattuihin ja naistenhattuihin sonnustautuneita miehiä.

## Nykyaikana
Vuodesta 1925 lähtien fetsi ei ole kuulunut turkkilaisten miesten vaatetukseen. Nykyisin fetsiä näkee Turkissa lähinnä turisteille myytävinä pahvisina jäljennöksinä. Monille länsimaisille ihmisille fetsi edustaa entisaikojen itämaista eksotiikkaa. Turkkilaisille se edustaa takapajuista ja taantumuksellista menneisyyttä.

Yhdysvalloissa fetsiä käyttävät monet veljesjärjestöt ja miesten seurat. Elokuvayleisölle päähine on tullut tutuksi muun muassa Ohukaisen ja Paksukaisen elokuvasta *[[Päivänpaisteisia pässinpäitä]]* (1933), jossa koomikot pukeutuvat edustamansa veljesjärjestön fetsiin.

## Lähteet
*Aikio, Annukka ja Vornanen, Rauni: Uusi sivistyssanakirja. Kustannusosakeyhtiö Otava 1993. .

### Viitteet

## Aiheesta muualla
Doggermatalikko

**Doggermatalikko** on 515 kilometriä pitkä ja 64 kilometriä leveä hiekkamatalikko Pohjanmeressä. Sen syvyys on 15–36 metriä, ja se on 20 metriä ympäröivää merialuetta matalampi. Geologisesti matalikko on moreenia, joka kasautui viimeisen jääkauden aikana jäätikön eteläreunaan, silloisen Doggerlandin alueelle. Matalikko on tärkeä kalastusalue, ja siltä saadaan runsaasti turskaa ja silliä.

Doggermatalikolla taisteltiin 5. elokuuta 1781 Yhdysvaltain itsenäisyyssodan aikana brittien ja hollantilaisten välillä. Venäjän Tyynellemerelle 21.–22. lokakuuta 1904 matkalla ollut Itämeren laivasto tulitti siellä kalastusveneitä, joita se luuli japanilaisiksi torpedoveneiksi.  Britannian ja Saksan laivastot kävivät ensimmäisessä maailmansodassa 24. tammikuuta 1915 Doggermatalikon taistelun.

7. kesäkuuta 1931 matalikolla tapahtui voimakkain Britanniassa koskaan mitattu maanjäristys. Doggermatalikon maanjäristys 1931 oli voimakkuudeltaan Richterin asteikolla 6,1.

## Lähteet

## Aiheesta muualla
TRON

**TRON** (*The Real-time Operating System Nucleus*) on joukko spesifikaatioita, jotka määrittelevät reaaliaikaisen käyttöjärjestelmän ytimen. TRON-projektin aloitti tohtori Ken Sakamura Tokion yliopistosta vuonna 1984. Vuonna 1986 perustettiin TRON Kyogikai (TRON-yhdistys) vastaamaan projektin hallinnoinnista. Vuoteen 1987 mennessä mm. NEC, Hitachi, Fujitsu ja Mitsubishi Electric olivat aktiivisesti käyttämässä TRONia eri tarkoituksiin.

Vuonna 2003 TRON oli maailman käytetyin käyttöjärjestelmä, johtuen siitä että TRON-johdannaisia käytetään hyvin usein sulautetuissa järjestelmissä erityisesti Japanin valtavassa elektroniikkateollisuudessa. Länsimaissa sen yleistymistä on haitannut lähinnä muun kuin japaninkielisen dokumentaation puute.

TRON-yhdistys yhdistyi vuonna 2010 T-Engine Forumiin, joka jatkaa ITRON -spesifikaation kehitystä ja oman T-Kernel -järjestelmänsä kehitystä.

## TRON-arkkitehtuuri

Itse TRON-spesifikaatiot ovat vapaasti käytettävissä. Spesifikaatiot määrittelevät pelkästään käyttöjärjestelmärajapinnan ja yleiset suunnitteluratkaisut, eivätkä itse kooditasoa, eikä projekti estä TRON-pohjaisen käyttöjärjestelmän lähdekoodin pitämistä yksityisenä. Eräiden tahojen TRON-projektit ovat kuitenkin avointa lähdekoodia; tällainen on esimerkiksi TOPPERS/JSP.

### TRONin aliarkkitehtuurit

TRONista on useita aliarkkitehtuureja, jotka on tarkoitettu erilaisiin käyttötilanteisiin.

* ITRON (Industrial TRON): Tarkoitettu sulautettuja järjestelmiä varten. Yleisimmin käytetty versio.
* BTRON (Business TRON): Pöytätietokoneisiin, työasemiin, kämmenmikroihin ja vastaaviin; yleensä käytetään käyttöliittymän rakentamiseen verkotetuissa TRON-järjestelmissä.
* CTRON (Central/Communications TRON): Keskuskoneisiin ja tietoliikennelaitteisiin.
* MTRON (Macro TRON): Eri TRON-komponenttien väliseen tiedonsiirtoon.

## Aiheesta muualla
* TRON.org
GUM

**GUM** () on Moskovan keskustassa sijaitseva  tavaratalo, joka valmistuessan vuonna 1893 oli Euroopan tavarataloista suurin. 

Tavaratalo rakennettiin 1890–1893 Aleksandr Pomerantsevin ja Vladimir Šuhovin johdolla. Se on rakenteeltaan katettu kauppakeskus, jota halkoo kolme pitkää sisäkatua ja kolme lyhyempää poikkikatua. Tavaratalo rakennettiin korvaamaan aikaisemmin samalla paikalla ollut, vuonna 1825 palanut Ylempi kauppatori (*Verhnije torgovyje rjady*). GUM on vielä tänäkin päivänä Moskovan suurin tavaratalo. Sen 242 metriä pitkä fasadi täyttää Punaisen torin itäisen reunan melkein kokonaan.

Vuoden 1917 vallankumouksen jälkeen tavaratalo valtiollistettiin ja se sai nimen GUM. Kaupallinen toiminta jatkui vuoteen 1928, jolloin Stalinin ensimmäinen viisivuotissuunnitelma-komitea sai rakennuksen käyttöönsä, ja se toimi sen jälkeen toimistorakennuksena. Vuodesta 1932 rakennus toimi Stalinin itsemurhan tehneen vaimon Nadeždan ruumiin mausoleumina, ja sitä käytettiin Punaisen torin paraatien propagandakeskuksena. Vuonna 1953 tavaratalo avattiin uudelleen kaupalliseen käyttöön.

Neuvostoaikana GUM oli yksi Moskovan tärkeimmistä nähtävyyksistä, jonka tehtävänä oli osoittaa ulkomaisille vierailijoille Neuvostoliitossa virallisen näkemyksen mukaan vallinnutta materiaalista yltäkylläisyyttä. Nykyäänkin GUM on eräs Moskovan tärkeimmistä tavarataloista. Vaikka Venäjällä on useita muitakin samannimisiä tavarataloja, GUM-nimellä viitataan yleisesti tähän Moskovan alkuperäiseen tavarataloon. Nykyään ylellinen GUM kutsuu itseään "kauppataloksi" (*торговый дом*), ja sinne on sijoittunut lähinnä kansainvälisten luksusbrändien myymälöitä. 

## Aiheesta muualla

* The Origins of Modernism in Russian Architecture
* Vladimir Shukhov 
* GUM 
* Satelliittikuva rakennuksesta
Olinda

**Olinda** on kaupunki Brasiliassa Pernambucon osavaltiossa. Se sijaitsee Brasilian koillisosassa Atlantin rannalla Recifen pohjois- ja Paulistan eteläpuolella. Tämä 381 502 asukkaan kaupunki on yksi Brasilian parhaiten säilyneitä siirtomaa-ajan kaupunkeja.

Olindassa järjestetään vuosittain karnevaali, joka muistuttaa hyvin paljon perinteisiä portugalilaisia karnevaaleja, mutta on saanut vaikutteita afrikkalaisista tansseista. Toisin kuin Rio de Janeirossa ja Salvadorissa Olindassa ei tarvitse maksaa parhaista paikoista. Kaikki juhlinta tapahtuu kaduilla, joilla esiintyy satoja pieniä musiikkiryhmiä.

## Historia
Portugalilainen Duarte Coelho Pereira perusti Olindan vuonna 1535 ja kaupungin oikeudet se sai 12. maaliskuuta 1537. Olinda oli Pernambucon pääkaupunki vuoteen 1631, jolloin hollantilaiset valtasivat alueen ja tuhosivat kaupungin suurelta osiin. Hollantilaiset siirsivät pääkaupungin seitsemän kilometriä etelään Recifeen.

Luonnollisen kauneutensa lisäksi Olinda on Brasilian tärkeimpiä kulttuurikeskuksia. Vuonna 1982 UNESCO listasi sen maailmanperintöluetteloonsa.

## Lähteet

## Aiheesta muualla

*Olinda On-line   
*Olinda UNESCON sivuilla
Azawakh

**Azawakh** (tuaregiksi *oska*) on afrikkalainen vinttikoirarotu. FCI:n mukaan sen alkuperäalue on Malin ja Nigerian pohjoisosat (tarkemmin Azawakhin laakso) ja vastuumaa Ranska.

## Ulkonäkö

Azawakh on korkearaajainen, kuiva vinttikoira. Urosten säkäkorkeus on 64–74 cm, narttujen 60–70 cm. Paino on 15–25 kg. Koira on erityisen hoikkalinjainen ja tyylikäs; luusto ja lihakset erottuvat selvästi. Nahka on ohut ja tiiviisti pinnanmyötäinen, karvapeite lyhyttä ja hienolaatuista. Liikkeet ovat aina hyvin sulavat, kevyet ja joustavat, ravissa erityisen ylväät. Laukka on kimmoisaa.

Väriltään azawakh on useimmiten ruskean sävyinen kellanruskeasta tummaan punaruskeaan, mutta myös mustajuovikasta esiintyy. Jokaisessa jalassa tulee olla valkoinen sukka tai ainakin valkoista käpälissä. Päässä voi olla musta maski ja valkoinen piirto. Rinnassa on valkoinen läiskä ja hännänpää on valkoinen. Silmät ovat kauniin mantelinmuotoiset ja korvat melko korkealle kiinnittyneet, aina roikkuvat, ohuet ja litteät.

## Luonne ja käyttäytyminen
Azawakhia on kuvailtu koiraroduista kaikkein kissamaisimmaksi. Se on vieraita kohtaan pidättyväinen ja saattaa olla vartiointiin taipuvainen. Se saattaa ilmoittaa vieraista äänekkäällä haukulla. Hyväksymiään ihmisiä kohtaan se on lempeä ja ystävällinen.

## Alkuperä

Azawakh on kotoisin Afrikasta Malin, Nigerian, Burkina Fason ja Mauritanian alueelta. Nimensä se on saanut paikallisesta Azawagh-laaksosta, missä sitä on jo pitkään kasvattanut iwellemmedan-tuaregiheimo. Se on sopeutunut Sahelin karuihin olosuhteisiin ainakin tuhannen vuoden ajan. Paimentolaiset käyttävät tätä rotua niin vartiointiin kuin gasellin- ja jäniksenmetsästykseenkin, ja he arvostavat koirassa kauneutta siinä missä sen tarjoamaa kumppanuuttakin.

Sekä azawakhilla että sloughilla on ylimääräinen alleeli fosfoglukoosi-isomeraasi-geenilokuksessa, ja sitä ei löydy muilta vinttikoirilta, mutta sitä tavataan sen sijaan sakaalilla, kojootilla ja ketulla. Tämän perusteella kyseisten rotujen alkuperä on erilainen muihin vinttikoiriin verrattuna.

### Azawakh maailmalla
David Hancock arvioi Euroopassa olevan noin 2000 rodunedustajaa, joista suurin osa Ranskassa ja Saksassa. Etenkin Ranskassa muotia ovat show-tyyppiset koirat, ja FCI-rotumääritelmä perustuu ranskalaiseen versioon. Yhdysvaltojen johtava kasvattaja David Moore puolestaan suosii enemmän alkuperäistä, primitiivistä tyyppiä ja onkin tuonut sellaisia suoraan Afrikasta. FCI-rotumääritelmän mukaan valkoinen väri on hylkäävä virhe ja myös valkoisten merkkien laajuus on rajoitettu - kun taas alkuperämaassa molempia esiintyy paikallisessa populaatiossa.

## Lähteet

## Aiheesta muualla

*Rotumääritelmä (Suomen Kennelliitto, pdf)
*Suomen Azawakh-sivusto Azawakh
Blessed Ravings Remastered

**Blessed Ravings Remastered** on Kyyria-yhtyeen viimeinen albumi vuodelta 1998. Levy äänitettiin Helsingissä. Tuottajana toimi Kyyria. Levy ei ole varsinaisesti uusi studiojulkaisu, vaan ainoastaan remasteroitu versio vuonna 1994 julkaistusta Blessed Ravings -levystä jolle on lisätty Kyyrian singlekappaleita.

Näin remasteroitu versio levystä sisältää kaikki pitkäsoitoilla aiemmin julkaisemattomat singlekappaleet lukuun ottamatta kappaletta *One Day* joka julkaistiin Skinny Rover -singlellä 1995. Yhtye oli jo lopettanut toimintansa kun levy julkaistiin.

## Kappalelista
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Ville Tuomi – laulu
* Mig Masta Tanner – kitara
* Niclas Etelävuori – basso
* Dick Domestic Blues MF – koskettimet
* Gas Lipstick – rummut

### Vieraat
* Ile Laaksomaa – saha (kappaleessa "Only Eyes Behind")
* Matti Tegelman – pystybasso (kappaleessa "Anchorite")
* Roope Latvala – kitara (kappaleessa "Winter Winds")
* Tero Lampikari – kitara (kappaleessa "Voice in the Mirage")
* Rata Manjari – taustalaulu (kappaleessa "Jaganath")
* Moke Feda – taustalaulu (kappaleessa "Jaganath")

## Kansi
Kannen kuvan on ottanut Lemonator-yhtyeen Lasse Kurki. Kuva on otettu Las Vegasissa, legendaarisen Binion's Horseshoe -kasinon edustalla.

## Lähteet